ועדת העלייה, הקליטה והתפוצות, כנסת 25, פרוטוקול מספר 61, 2023-06-12 00:00

עודד פורר: עוד מעט צהרים טובים לכולם

עודד פורר:  אני פותח מחדש את הדיון לסדר היום, בנושא הכשרת רופאים עולים

עודד פורר:  באחד ביוני 2023 פורסם דו"ח ה-OECD, שמראה כי שיעורם של הרופאים ביחס לאוכלוסייה בישראל נמוך בכעשרה אחוזים לעומת הממוצע במדינות מהפותחות ב-OECD

עודד פורר:  בעקבות הנתונים האלה קרא הארגון ה-OECD למדינת ישראל לנקוט בצעדים דחופים לשיפור המצב, בין היתר על ידי הגדלת מספר הסטודנטים בפקולטות הקיימות ופתיחה של בתי ספר חדשים לרפואה

עודד פורר:  שיעור הרופאים עומד על 3

עודד פורר: 3 רופאים ל-1,000 נפש, כאשר הממוצע במדינות ה-OECD, ארגון המדינות המפותחות, הוא כ-3

עודד פורר: 6 רופאים ל-1,000 נפש

עודד פורר:  אני רק אציין שלפני כעשר שנים, כשאני נכנסתי לכהן כמנכ"ל משרד העלייה והקליטה, ממוצע הרופאים ל-1,000 נפש בישראל היה גבוה יותר מהממוצע ב-OECD, כנ"ל גם לגבי, אגב זה נתונים מקבילים בלי לבדוק אותם אפילו לגבי אחים ואחיות, היינו בממוצע גבוה יותר, וכמובן שכלל שהעלייה של שנות ה-90 שנכנסה ונקלטה בתוך מערכת הרפואה מתחילה לצאת לפנסיה, אנחנו יורדים למתחת לממוצע

עודד פורר:  הכשרת רופא לוקחת כמה שנים? אני לא אגיד מספר, 7 שנים זה הלימודים אבל זה לא מספיק

שאול יציב: אתה מדבר על עד הרישיון או אחרי הרישיון?     

עודד פורר: עד הרישיון ועד המומחיות

שאול יציב: 7 שנים

עודד פורר: 7 שנים פלוס?     

שאול יציב: אחר כך התמחות היא בין 4 ל-6 או 7 שנים

עודד פורר: זאת אומרת, סטודנט שנכנס היום לפקולטה לרפואה, אנחנו נפגוש אותו כרופא מומחה כעבור כעשר שנים לפחות

עודד פורר:  מצד שני, במדינת ישראל קרה נס, שהוא קורה מידי שנה, עם עלייה ממוצעת שהייתה בין 20,000 ל-30,000 מידי שנה למדינת ישראל, ובהם לא מעט רופאים

עודד פורר:  בממוצעים שהיו לפני גל העלייה האחרון אנחנו מדברים על כ-200 או 300 רופאים בשנה

עודד פורר:  בשנת 2022 למדינת ישראל עלו 938 רופאים

עודד פורר:  עכשיו, אנחנו מקבלים אותם, 938 רופאות ורופאים, אנחנו מקבלים אותם בחינם, חלקם כבר עם התמחות, חלקם עם ניסיון של מעל 14, חלקם קצת פחות, אבל בתוך האירוע אנחנו מקבלים אותם אחרי, מה שנקרא, לפחות ב"פור" של 7 שנים על כל האחרים

עודד פורר:  ולצערי, אנחנו רואים שמדינת ישראל עושה הכל כדי שהם לא יישארו כאן

עודד פורר:  זאת אומרת, אם אפשר לדחוף אותם, חוץ מלקנות להם כרטיס טיסה לחו"ל, משרד הבריאות כמעט עושה את הכל כדי שלא, לא יודע אם משרד הבריאות, כולם ביחד

עודד פורר:  במובן הזה, זה, אני לא מצליח להבין את האירוע הזה, זה נראה כמו מדינה שדופקת את הראש בקיר

עודד פורר:  אני מצרף את כל מה שקורה בסוגיית האולפנים, שהיום רופא עם 14 שנות ותק, בחלק מהמקרים, צריך רק לעשות מבחן עברית אבל אין אולפן שיקלוט אותו אז הוא עובד כמחסנאי בנמל אשדוד

עודד פורר:  ואנחנו מקבלים דו"ח מה- OECD לנקוט בצעדים דחופים

עודד פורר:  אני לא יודע אם ארגון ה- OECD יודע שמדינת ישראל רופאים עם ניסיון שבכל מדינה אחרת היו מקבלים מקום עבודה, עובדים כמחסנאים

עודד פורר:      ולכן, ביקשתי לכנס את הדיון הזה ממש כדיון דחוף

עודד פורר:  כשאני מסתכל על הרישיונות, ככה קצת על רישיונות חדשים למומחים עולים ולרופאים עולים, אני חושב שאנחנו לא עומדים בקצב הרצוי

עודד פורר:  סתם, ב-2022 עלו, היו לנו 8,669 רופאים עולים, זאת אומרת שהיו כאן, מומחים מתוכם, אני מניח שזה מתוכם, 5,110, מספר רישיונות הוא 191

עודד פורר:  רוצה לדעת ממשרד הבריאות, אתם מתכוונים להוסיף תקנים חדשים להתמחויות של רופאים? אתם, לאור הדו"ח הזה של ה- OECD משנים את המדיניות שהייתה עד עכשיו? איזושהי תוכנית הקלה לרופאים עולים והגדלת שדות קליניים? כפי שהוצע בדיון בפברואר

שלומית אבינח: המשרד לא ענה לדיון המהיר, ביקשו הרבה המלצות, וגם למזכירות הכנסת, עברו למעלה מ-3 חודשים ולא נענינו על ידי כל ההצעות שהוגשו בדיון המהיר

שלומית אבינח:  זה משהו שלא מקובל בדרך כלל

עודד פורר: משרד הבריאות

עודד פורר:  את רוצה לתת לה לפני משרד הבריאות?     

שלומית אבינח: את רוצה לדבר ראשונה, אלינה?      

עודד פורר: בבקשה

שלומית אבינח: אלינה דבולסקיה, רופאה עולה

אלינה דבולסקיה: שלום, אני אלינה

אלינה דבולסקיה:  עליתי ממוסקבה לפני שנה, ועכשיו אני אדבר באנגלית כדי שיותר לי יותר קל

אלינה דבולסקיה:      (מדברת באנגלית, להלן תרגום חופשי)     שמי אלינה דבולסקיה, אני כמעט בת 44, עליתי לישראל מרוסיה במרץ 2022

אלינה דבולסקיה:  אני גניקולוגית, ויש לי ניסיון עבודה של יותר מ-21 שנים

אלינה דבולסקיה:  אני התחלתי באוניברסיטה מוכרת ברמה עולמית, ועבדתי במרכזי רפואה מובילים במומחיות שלי ברוסיה

אלינה דבולסקיה:  קיבלת תואר דוקטורט ויש לי תעודה של ד"ר בקטגוריה הכי גבוהה

אלינה דבולסקיה:  אני עברתי הכשרה מתקדמת והשתתפתי בקונגרסים בין-לאומיים כדוברת, והייתי מעורבת בעבודה חינוכית

אלינה דבולסקיה:  אני הגעתי לישראל ועמדתי מול בירוקרטיה, שלפעמים נראית בלתי אפשרית להתמודדות

אלינה דבולסקיה:  ישראל מצהירה על מחסור חמור ברופאים, בעוד שעבורי, להתחיל לעבוד כרופאה בישראל, אני צריכה לעבור תהליך מורכב מאוד ומסובך בירוקרטית

אלינה דבולסקיה:  ביולי 2021, הייתה פגישה בירושלים עבור רופאים עם נציגות ממשרדי הבריאות, העלייה והקליטה, וההסתדרות הרפואית הישראלית

אלינה דבולסקיה:  נאמר שם בפירוט על הדרך לאשר את המומחיות בישראל, ובפרט צוין שם שרופא שמקבל אישור על מבחן שלב א' מהמועצה המדעית של ההסתדרות הרפואית הישראלית, יש לו זכות להגיש בקשה למשרד הבריאות לרישיון מבלי לעבור תקופת הסתכלות

אלינה דבולסקיה:  אני התכוננתי והגשתי מסמכים למשרד הבריאות, וקיבלתי אישור להסתכלות

אלינה דבולסקיה:  סיפקתי קורות חיים מפורטים ותיעוד של כל העבודות שלי להסתדרות הרפואית הישראלית, וכשהגשתי בקשה למועצה המדעית, קיבלתי אישור על מבחן שלב א' ונתבקשתי להשלים חצי מהתנאים, 3 שנים של הכשרה מקומית עם פוקוס על השלמה 6 חודשי הכשרה במחלקות פוריות

אלינה דבולסקיה:  משהו שעשיתי במשך שנים רבות ברוסיה

אלינה דבולסקיה:  איך זה קשור לניסיון שלי, שכתבתי עליו בפרטי פרטים, אני לא מבינה

אלינה דבולסקיה:      התהליך של הבאת המסמכים עבור הכרה על ידי המועצה המדעית נעשה ללא נוכחות אישית בוועדה, דבר שנראה די מוזר

אלינה דבולסקיה:  זה מסבך והרבה פעמים מעכב את ההתייחסות לנושא של הסכמת מומחים

אלינה דבולסקיה:  אני גם רוצה לדעת שעמיתיי, עם ניסיון קליני וכישורים מתאימים אבל בתחומים אחרים ברפואה, חוץ מכל שאר הדברים שהיו שוויוניים, קיבלו אישור מלא למגורים

אלינה דבולסקיה:  כשהגשתי בקשה לרישיון בלי תקופת הסתכלות למשרד הבריאות, נדחיתי לאור העובדה שמתברר שרק מעבר מבחן שלב א' לא מספיק, ואישור מלא למגורים נדרש גם כן

אלינה דבולסקיה:  בלי הרישיונות האלה, אסור לי להתחיל להתגורר פה, שהמועצה המדעית המליצה לי

אלינה דבולסקיה:  מה הטעם בזה

אלינה דבולסקיה:  גורמים שונים נותנים מידע שונה לגמרי

אלינה דבולסקיה:  כל אחד - - -      

עודד פורר: (מדבר באנגלית, להלן תרגום חופשי)     בבקשה תנסי לחתום

אלינה דבולסקיה: (מדברת באנגלית, להלן תרגום חופשי)     אני אחתום בעוד דקה

אלינה דבולסקיה:  המציאות היא קצת שונה

אלינה דבולסקיה:  רופאים מנוסים לא יכולים לעבוד בישראל, אבל עדיין צריכים איכשהו להתקיים

אלינה דבולסקיה:  סל הקליטה הוא רק לשישה חודשים, ואיך אנחנו יכולים לחיות אחרי זה

אלינה דבולסקיה:  הדרישות לשליחת מסמכים למשרדים הן גבוהות מאוד, ואתה תמיד חייב להביא עוד איזשהו מסמך חדש, והרשימה אינה ברורה

אלינה דבולסקיה:  בנוסף, לי ולעמיתיי היו הרבה בעיות במילוי בקשות וטפסים בעברית מבלי לדעת את השפה בהתחלה

אלינה דבולסקיה:  אני התמודדתי עם בעיות בהתחלת אולפן, וגם, אין תמיכה כספית נוספת לכל מיני דברים

עודד פורר: (מדבר באנגלית, להלן תרגום חופשי)     מה את עושה למחייתך כרגע בישראל?     

אלינה דבולסקיה: (מדברת באנגלית, להלן תרגום חופשי)     אני, בעלי עובד

עודד פורר: (מדבר באנגלית, להלן תרגום חופשי)     בעלך עובד

עודד פורר:  הוא גם רופא?     

אלינה דבולסקיה: (מדברת באנגלית, להלן תרגום חופשי)     לא, לא, לא

עודד פורר: (מדבר באנגלית, להלן תרגום חופשי)     איפה אתם גרים?     

אלינה דבולסקיה: (מדברת באנגלית, להלן תרגום חופשי)     אני גרה בשוהם

עודד פורר: (מדבר באנגלית, להלן תרגום חופשי)     בשוהם, אוקיי

עודד פורר:  ברשותך, אני אשמח לשמוע את תשובתם של משרד הבריאות לגבי הסיפור שלך

אלינה דבולסקיה: (מדברת באנגלית, להלן תרגום חופשי) אוקיי, תודה

שלומית אבינח: המקרה שלה לא הועבר, זה מקרה מייצג

עודד פורר: זה דוגמא

שלומית אבינח: זו דוגמא

שאול יציב: יש שני נושאים שהייתי רוצה להתייחס אליהם

שאול יציב:  אחד זה לגבי החסר העתידי של רופאים במדינת ישראל

שאול יציב:  החסר הצפוי של רופאים בעשור הבא, זה נושא שמשרד הבריאות עוסק בו באופן רציף במשך החודשים האחרונים

שאול יציב:  אני יכול לומר לכם, חלק מהחסר הזה, העתידי, כיום אני לא חושב שיש חסר, אבל החסר העתידי של רופאים נובע מכל מיני סיבות

עודד פורר: מה זה אתה לא חושב שיש חסר? סליחה, פרופסור יציב, זה לא עניין של חושב או לא חושב

עודד פורר:  יש ממוצע במדינות ה- OECD, אנחנו נמצאים היום מתחת לממוצע

עודד פורר:  הנתונים שה- OECDאינם נכונים?     

שאול יציב: אני רוצה לנסות להסביר

שאול יציב:  זה נובע גם, העתידי, כיום אין חסר, אבל החסר העתידי נובע מההזדקנות המוקדמת יחסית, כלומר אחוז הרופאים מעל גיל 50 במדינת ישראל בעשור הבא הוא יותר גבוה ממקומות אחרים, ולכן צפוי שיהיה חסר

שאול יציב:  הסיבה האחרת היא, מה שנקרא, בעוונותיי ברפורמת יציב, זה נובע מהעובדה שחלק גדול מאוד מהסטודנטים שלמדו בחו"ל רפואה, למדו בבתי-ספר לרפואה ברמות נמוכות ביותר, ולמעשה, החל מ-2019, עם הרפורמה שיצאה לדרך, סטודנטים ישראלים שילמדו בחו"ל יוכלו ללמוד רק בבתי-ספר לרפואה מוכרים על ידי משרד הבריאות

שאול יציב:  לכן, זה יוריד במידה ניכרת את מספר הרופאים שילמדו בחו"ל בבתי-ספר לרפואה, כמובן ברמה מאוד נמוכה, וילמדו רק בבתי-ספר לרפואה מוכרים

שאול יציב:  ולכן, המספר צפוי, אני יכול להגיד לך שבסיורים שאני עשיתי באיזה עשרים בתי-ספר לרפואה בחו"ל מצאתי מצב מאוד מאוד מדאיג מבחינת עתיד הרפואה במדינת ישראל, ומדובר במספרים גדולים ביותר, משהו בסדר גודל של 12,000 איש שלמדו, אני קורא להם, "פייק מדיקל סקול" (בתי-ספר מזויפים לרפואה) כאלה, וכשאנחנו, מ-2019 הם לא יוכלו ללמוד

שאול יציב:  אז זה כמובן יוריד את המסות הגדולות

שאול יציב:  למשל, אני יכול להגיד לך, בשתי הבחינות האחרונות לרישיון ניגשו 2,500 סטודנטים - - -     

עודד פורר: זה לא, פרופסור יציב, זה לא הנושא

עודד פורר:  הרי, אנחנו - - -     

שאול יציב: זה נושא, לגבי למה יש חסר, למה צפוי חסר

עודד פורר: בסדר, אבל אנחנו יודעים מה הנושא שבו אנחנו, אנחנו יושבים בוועדת עלייה וקליטה

עודד פורר:  בסופו של יום, הדבר שמטריד אותנו זה העובדה שבאים לכאן רופאים שלמדו במוסדות טובים, אנחנו מדברים על רופאים עם ניסיון, ועליהם אני מדבר יותר מזה, סליחה רגע, אני מזכיר לך את הצעת החוק שאני הגשתי בזמנו, אגב היא אושרה בקריאה טרומית ולא התקדמה, עכשיו לדעתי עוד פעם נותנים למישהו להעביר אותה בטרומית אבל יתקעו אותה אחר כך

עודד פורר:  ההצעה אמרה דבר מאוד פשוט, שמשרד הבריאות יפרסם, הרי אתם מכירים, כמו שאתה אומר, אתה יודע, אם למדת במוסדות האלה, אם עבדת במקומות האלה, יש לך רישיון

עודד פורר:  זהו

שאול יציב: הנושא השני הוא הנושא של מה קורה כאר באים רופאים ופונים למועצה המדעית, יש פה נציגים של המועצה המדעית שיוכלו להוסיף אבל אני רוצה להגיד מבחינתי, כי אני יושב ראש הוועדה לפטור מבחינות שלב ב' במועצה המדעית, כל אחד שמגיע מברית המועצות עובר, כמו כל אחד אחר, עובר וועדות מקצועיות באותו תחום שבו הוא התמחה בחו"ל, והדבר הזה נידון

שאול יציב:  ואני יכול לומר לך שגם בוועדה שאני עומד באשה, אנחנו מתייחסים, יש קריטריונים מאוד מקלים לגבי עולים שבאים מברית המעוצות, אבל יש כמובן מצבים שבהם מחייבים השלמה של התמחות ובחינת, או שלב א' או שלב ב' או שניהם

שאול יציב:  זה הכל עניין, הנושא הזה נעשה בצורה סופר מקצועית וסופר אובייקטיבית

עודד פורר: טוב, תודה

שאול יציב: טוב, אז אני יודע שזה לא, אולי זה לא נשמע טוב, אבל אי אפשר לתת תעודת מומחה למישהו שלא עומד בקריטריונים בסיסיים מינימליים של רופא מומחה במדינת ישראל

עודד פורר: תראה, השאלה הבסיסית שאתם צריכים לשאול את עצמכם, מה שישאל אותו כל אזרח ישראלי, אם הוא היה נוסע למדינת אחרת, האם הרופא הזה, הוא היה נכנס אליו ומקבל אצלו טיפול או לא

עודד פורר:  ומקבל אותו ברצון

עודד פורר:  אני מניח שרופאה שעבדה 21 שנה בבית חולים במוסקה, רצינית

שאול יציב: אז אני אומר לך שאני, פרופסור מן המניין 35 שנה, אם אני נוסע לארצות הברית ורוצה לקבל שם, לעבוד שם בתור רופא, אני לא אוכל אם אני לא אעבור את בחינות ה-USMLE

שאול יציב:  זה מה שקורה ברוב מדינות המערב

שאול יציב:  אני חושב שאנחנו, אנחנו, המועצה המדעית באמת עושה הרבה מאוד כדי להקל בקריטריונים, נעשו קריטריונים - - -     

עודד פורר: יש רופאים שמקבלים כאן רישיון רופא, אני מדבר על רופאים תיירים, רישיון זמני לעסוק ברפואה כתיירים

שלומית אבינח: היתר מוגבל

שאול יציב: היתר מוגבל, כן

עודד פורר: היתר מוגבל

עודד פורר:  מה קורה לאותו רופא שעובד כאן בהיתר מוגבל אם הוא במקרה זכאי חוק שבות והוא מחליט לשנות את מעמדו כאן

עודד פורר:  מה קורה לו באותו רגע? זאת אומרת, עד אותו רגע, הוא עבד כאן היתר מוגבל, ולמחרת היום הוא הלך למשרד הפנים, או ל-"one stop shop" כי פתחו מחדש את זה לא לרוסיה ואוקראינה, הוא הלך לשם ושינה את המעמד והוציא תעודת זהות ישראלית

עודד פורר:  הוא יכול להמשיך לעסוק עם ההיתר המוגבל?     

קריאה: לא

שאול יציב: תראה, לפי הכללים המקובלים כיום, לא

שאול יציב:  אבל, אני יכול להגיד לך שרופאים ותיקים שבאים מברית המועצות והם אזרחים ישראלים, אני מאפשר להם בהיתר מוגבל, בהיתר מוגבל, למרות שהם אזרחים, לעשות 6 חודשים התמחות בבתי-חולים במקצועם, ואם הם עוברים בהצלחה את התקופה הזאת, הם מקבלים רישיון לעסוק ברפואה בישראל

שאול יציב:  בהיתר מוגבל

עודד פורר: טוב, תודה

עודד פורר:  קלאודיה, התייחסות

עודד פורר:  אחר כך אני רוצה את אנה מהמועצה המדעית

קלאודיה כץ: יש להגיד שפרופסור יציב עשה שינוי מאוד משמעותי ועם הקלה מאוד גדולה לכל העולים - - -     

עודד פורר: אני יודע, לי אין ספר

קלאודיה כץ: לא, לא, רגע

קלאודיה כץ:  על 14 שנות ותק פלוס

קלאודיה כץ:  כל מי שהיה צריך לעשות הסתכלות ולעבור מהרבה מאוד מחלקות, ובעצם לעשות רישוי מבראשית, בזכות השינוי שעשה פרופסור יציב בנוהלי משרד הבריאות, זה אפילו לא היה בתקנות, היום עושה את ההסתכלות הזאת, את תקופת ההתאמה במחלקה שהוא מומחה לה, ומקבל את ההכרה במבחן בעל-פה בתחום שלו, זה אחרת

עודד פורר: וכאן החסם הוא בעצם לא במשרד הבריאות, אלא הופך להיות באולפנים לגבי לימודי עברית

טטיאנה (טניה) מזרסקי: נכון

טטיאנה (טניה) מזרסקי:  וגם מקום שבו רופא עולה חדש עושה התאמה, איך הוא ימצא את המקום?     

עודד פורר: רגע, רגע

עודד פורר:  תכף נגיע לזה

עודד פורר:  מהמועצה המדעית, פרופסור מימוני או אנה, מי רוצה ראשון? אנה, בבקשה

אנה בגולה: טוב, אז אתם רוצים לשמוע רק על הליך ההכרה של המועצה המדעית?     

עודד פורר: מה עושים כדי להקל? תראו, בסוף הגיעו לכאן, אנחנו, בשנה שעברה, ב-2022 היגעו לכאן בערך פי 3

עודד פורר: 5 עולים ממה שהגיעו לכאן ב-2021

עודד פורר:  ברור לחלוטין שהמערכת צריכה להתמודד עם מספרים אחרים ובתנאים אחרים

עודד פורר:  האם היא עושה איזושהי תוכנית או שינוי, או שהם ימשיכו, אם עכשיו ה-1,000 ימשיכו לקבל באותו קצב שקיבלו ה-300 רבים מהם, חלקם כבר עזבו וחלקם עוד יעזבו

אנה בגולה: תראו, המועצה המדעית היא באמת פועלת על מנת לעזור לרופאים עולים ובאמת לבוא לקראתם בתנאים שאנחנו יכולים

אנה בגולה:  כל מקרה, כמו שגם פרופסור יציב אמר, כל מקרה נדון בוועדה ייעודית על סמך המסמכים שהרופאים מציגים

אנה בגולה:  כל התעודות הרשמיות שהם מציגים, קורות חיים

אנה בגולה:  כל זה, הוועדה בוחנת - - -     

עודד פורר: הרשימות הנדרשות הן רשימות סגורות?     

אנה בגולה: כן, כן

ענת מלכי: אני רוצה להוסיף

ענת מלכי:  ענת מלכי, גם מהמועצה המדעית

ענת מלכי:  בעצם, הדרכים שלנו להתמודד עם הכמות העולה של הרופאים העולים זה פיתוח דיגיטציה ובעצם לשקף את המידע, את הקריטריונים, אילו מסמכים נדרשים

ענת מלכי:  אנחנו מקיימות וועדה פה - - -     

שלומית אבינח:   קיים בשפות העולים?     

ענת מלכי: כן, יש לנו ברוסית, באנגלית, צרפתית

קריאה: ספרדית, יש?     

ענת מלכי: ספרדית לא

ענת מלכי:  יש לנו את זה בארבעת השפות, את זה אנחנו תרגמנו

ענת מלכי:  אנחנו עובדות עם ארגונים כמו כנס נפש בנפש, ומנסות גם להנגיש, כי בעצם בכל וועדה יש כמות של רופאים שיכולים לדון בהם, ואנחנו רוצים שהם יגישו את המסמכים הכי נכונים, הכי רלוונטיים, לצמצם את מספר הדיונים החוזרים, לנמק את ההחלטות, להגיע מוכנות

ענת מלכי:  אנחנו מאפיינות בעצם מערכת דיגיטלית שהם יוכלו להעלות הכל - - -     

שלומית אבינח: איך העולה אמרה שזה לא ברור? הרופאה, אני מקווה שהבנתם את מה שהיא דיברה באנגלית

ענת מלכי: הבנו, כן

שלומית אבינח: אז מה שהיא אמרה - - -     

עודד פורר: היא אומרת שכל פעם מבקשים ממנה מסמכים אחרים

ענת מלכי: א' היא עושה שני תהליכים במקביל, שזה בעצם אחת הבעיות

ענת מלכי:  התהליכים מתקיימים במקביל, של משרד הבריאות, לקבלת רישיון, ואנחנו לא ממתינים לקבלת הרישיון והם יכולים לעשות את זה, ואנחנו דורשים מהם מסמכים שונים ממשרד הבריאות, כי אני בתור - - -     

עודד פורר: למה?     

ענת מלכי: כי אני, בתור המועצה המדעית, מה שהוועדות המקצועיות שלי, הן דנות במקצועיות

ענת מלכי:  איך מנסים להשוות את ההתמחות פלוס הניסיון המקצועי למה שנהוג בארץ

עודד פורר: ומשרד הבריאות לא דנים בהתמחות?     

שאול יציב: משרד הבריאות לא נותנת רישיונות על סמך התמחות, היא נותנת רישיונות על סמך לימודים קליניים

עודד פורר: הבנתי

ענת מלכי: ולכן, זה שני תהליכים מקבילים

ענת מלכי:  משרד הבריאות - - -     

שלומית אבינח: מישהו מכוון את העולים? הם מקבלים איזושהי הכוונה? מישהו מייעץ להם – זה לפה, זה לפה

שלומית אבינח:  כלומר, הם הולכים לאיבוד

ענת מלכי: קודם כל, באתר המתמחים וגם באתר הר"י, אנחנו מציינים גם את התהליך מול משרד הבריאות

ענת מלכי:  אנחנו מפרטים את כל התהליך

ענת מלכי:  אנחנו כמובן נגישות, פונים אלינו, אנחנו מייעצות, אנחנו מבינות את התסכול, במיוחד מרופאה מומחית שאומרת "יש לי ניסיון של 21 שנה", אבל המומחיות כאן בוחנת האם היא נחשפה לכל המידע שנחשף מתמחה בארץ

ענת מלכי:  יכול להיות שהיא עסקה בתחום מאוד צר

ענת מלכי:  כאן, כשאתה מקבל תואר ביילוד וגניקולוגיה, בעצם אתה מורשה לעשות הכל

ענת מלכי:  ולכן - - -     

שלומית אבינח: השאלה, אם מישהו כיוון, אני יכולה לשאול אותה, השאלה אם יש ייעוץ מאפס?     

ענת מלכי: אנחנו, כן

ענת מלכי:  כשהיא פונה אלינו אנחנו מבקשים ממנה בדיוק את כל המסמכים ומכוונות אותה

ענת מלכי:  אנחנו רוצות המלצות - - -     

שלומית אבינח: יאיר, אתה מתרגם?     

יאיר סמוליאנוב: כן, כל מילה

יאיר סמוליאנוב:  הדרך שלה להבין מה קורה זה דרך קבוצות "טלגרם" וחברים של רופאים שבהם הם משתפים, בעיקר בדיכאונות, אבל במה לעשות ולא לעשות

יאיר סמוליאנוב:  זו התשובה שלה

יאיר סמוליאנוב:       [היו"ר טטיאנה מזרסקי]     

שלומית אבינח: רגע, אבל שוב, אני מתעקשת כי זה באמת דיון ראשון

שלומית אבינח:  השאלה, באמת הגיעו הרבה עולים, אני, גם כוועדה, כלומר, הולכים לאיבוד בים מידע, והשאלה אם יש אזה טלפון, איזה מידע, איזה מענה, שהיא ידעה לקבל? כלומר למי לפנות

שלומית אבינח:       (מדברת באנגלית, להלן תרגום חופשי)     אתה רוצה שאני אשאל באנגלית?     

יאיר סמוליאנוב: לא, היא אומרת שהיא לא הכירה שום אפשרויות רשמיות מטעם המדינה, ושהדרך שהיא מכירה, ושגם אמרו לאנשים שעלו חודש לפניה וחודש אחריה, זה תדברו, זאת אומרת, מישהו אחד הולך ומגיש, מקבל תשובה, ואז מבינים מזה מה צריך לעשות או לא לעשות

טטיאנה (טניה) מזרסקי: וכשהגעת ליועץ קליטה בלשכה של משרד הקליטה, נתנו לך כיוון? קיבלת הסבר על הדרך שלך?     

יאיר סמוליאנוב: כן, אמרו לה, רכזת הקליטה אמרה לה "אני לא יודעת"

שלומית אבינח: קלאודיה, יש פה - - -     

קלאודיה כץ: היא עלתה במרץ, במרץ שנה שעברה, ואנחנו שלחנו לכל מי שעלה שנה שעברה והזמנו את כולם לכנס, והיה כנס הסברה

שלומית אבינח: איך היא ידעה שזה לכל הרופאים?     

קלאודיה כץ: מתוך המערכת עולים לכל הרופאים

קלאודיה כץ:  גם מייל, גם - - -     

טטיאנה (טניה) מזרסקי: באמצעות מסרון? ?או באמצעות דואר אלקטרוני?     

קלאודיה כץ: גם מסרון וגם מייל

קלאודיה כץ:  גם וגם

שלומית אבינח: את קיבלת הזמנה של כנס?     

טטיאנה (טניה) מזרסקי: את קיבלת הזמנה לכנס?     

יאיר סמוליאנוב: היא אומרת שמה שהיא מכירה - - -     

קלאודיה כץ: לא, שואלים שאלה מאוד ספציפית

יאיר סמוליאנוב: אני אומר, אני עונה, הבנתי את השאלה

שלומית אבינח: (מדברת באנגלית, להלן תרגום חופשי)     האם קיבלת הזמנה?     

יאיר סמוליאנוב: אני עונה

יאיר סמוליאנוב:  היא אומרת - - -     

שלומית אבינח: לא, אני יכולה לדבר באנגלית, אתה לא צריך לענות בשמי

יאיר סמוליאנוב: אין בעיה

יאיר סמוליאנוב:  שאלתם בעברית אז תרגמתי

יאיר סמוליאנוב:  דברי באנגלית

שלומית אבינח: את מבינה על מה מדברים בדיון?     (מדברת באנגלית, להלן תרגום חופשי)     את מבינה עמה אני שואלת?     

אלינה דבולסקיה: (מדברת באנגלית, להלן תרגום חופשי)     כן

אלינה דבולסקיה:  שאלת אותי אם קיבלת איזושהי הזמנה או משהו כזה

אלינה דבולסקיה:  אני דיברתי עם האישה שעובדת עם מהגרים בפתח תקווה והיא אמרה לי בדיוק מה שאמרתי – אני לא יודעת מה לעשות איתך כרופאה

אלינה דבולסקיה:  ואני אמרתי לה את כל הביוגרפיה שלי, את כל הסיפור שלי, והיא לא ידעה מה לעשות

שלומית אבינח: אתם מבינות את הבעיה? הנה

טטיאנה (טניה) מזרסקי: רגע, שאלה את המלווה של העירייה או שיועץ קליטה בלשכה של משרד הקליטה?     

אלינה דבולסקיה: (מדברת באנגלית, להלן תרגום חופשי)     בנוסף, קיבלתי הזמנה לאולפן רפואי בדיוק באותו יום שאני התחלתי אולפן א'

אלינה דבולסקיה:  איך זה יכול להיות? מי שלח לי את ההזמנה הזאת, למה הם עשו את זה, הם לא קראו כלום

אלינה דבולסקיה:  באותו יום, שאני אפילו לא ידעתי את האלף-בית

אלינה דבולסקיה:  והם שלחו לי הזמנה באותו יום בשביל ללכת למבחן, לאולפן מדעי

שלומית אבינח: (מדברת באנגלית, להלן תרגום חופשי)     אני אבדוק את זה

טטיאנה (טניה) מזרסקי: יש לי שאלה למשרד הקליטה – יש רופאים שמסיימים אולפן מקצועי כדי לשפר את העברית הרפואית שלהם

טטיאנה (טניה) מזרסקי:  מישהו יוצר קשר עם הבוגרים? שואל באיזה שלב הם נמצאים? האם יש להם מקום לעשות התאמה בהמשך המסלול? אתם איכשהו בקשר איתם?     

קלאודיה כץ: כן

קלאודיה כץ:  א' אנחנו מארגנים, זה לא שהם מסיימים את האולפן הזה, אלא אנחנו מממנים ומארגנים את העברית המתקדמת לבעלי מקצועות רפואיים, כי זה חלק מהרישוי שלהם, חלק מההכרה כרופא במדינת ישראל

קלאודיה כץ:  ב', לכל עולה רופא אני צריכה לבדוק את המקרה הספציפי, יש מצב שהיא נפלה בין מדענים לבין הרופאים, אבל אנחנו נבדוק את זה

קלאודיה כץ:  כעקרון, כל רופא עולה, קודם כל, כל עולה, נבנית תוכנית תעסוקתית אישית שבה יש גם יעדים ותהליכים של מה צריך להיות כדי לקבל רישיון

קלאודיה כץ:  יש הסדר של תרגום מסמכים שזה בא מאיתנו, יש אותה הפנייה, עובדה שהיא קיבלה הזמנה לעברית מתקדמת

קלאודיה כץ:  יש כנסים שאנחנו עושים אותם דיגיטליים, כדי באמת להתגבר על בעיה שאנחנו פינינו את המקומות שלנו ל-"one stop shop" במשרדים, ולכן נוצר גם פקק בטיפול ברופאים, עברנו לפעילות דיגיטלית

קלאודיה כץ:  ולכן כל העולים טוטאלי, בכל מקצועות הרישוי, קיבלו את הזכות - - -     

טטיאנה (טניה) מזרסקי: אז התוכנית הזאת, אתם נותנים לידיים, לידי העולים?     

קלאודיה כץ: כן, יש הדפסה של תוכנית תעסוקתית אם היא נמצאת פיזית, או באזור האישי

קלאודיה כץ:  בהחלט

טטיאנה (טניה) מזרסקי: צריך לתאם פגישה כדי לקבל את התוכנית עם יועץ מיוחד או שמקבלים את זה באופן אוטומטי?     

קלאודיה כץ: יועץ כוללני

קלאודיה כץ:  יועץ כוללני

קלאודיה כץ:  כל עולה חדש שמסיים חצי שנה בארץ, כדי לקבל סיוע כלשהו, כספי, לרבות הבטחת הכנסה, סל קליטה נגמר אחרי חצי שנה אבל אין פרנסה במשפחה, אגף התעסוקה משלם הבטחת הכנסה עד שנה בארץ, יש תוכנית תעסוקתית לכל אחד

קלאודיה כץ:  נבדוק את המקרה הספציפי - - -     

טטיאנה (טניה) מזרסקי: ד"ר אלינה, את קיבלת תוכנית כזאת?     

שלומית אבינח: אנחנו נבדוק אחרי זה

קלאודיה כץ: אנחנו נבדוק את זה

קלאודיה כץ:  תעבירו רק את הפרטים שלה

שלומית אבינח: עופר , אתה רוצה עכשיו?      

עופר גוטמן: כן, בשמחה

טטיאנה (טניה) מזרסקי: עופר גוטמן, מנכ"ל ארגון "מסע"

עופר גוטמן: שלום

עופר גוטמן:  רציתי לספר שלנו יש תוכנית שנקראת "מסע רופאים" שמביאה רופאים צעירים ממדינות דוברות רוסית לארץ, כאשר כל השנים, בערך ב-13 השנים האחרונות התכונית הביאה בערך 70 עד 80 רופאים צעירים בשנה

עופר גוטמן:  שנה שעברה, משרד הבריאות, משרד נגב וגליל ומשרד ראש הממשלה נכנסו עם משאבים נוספים, ובגלל המצב הצלחנו להביא השנה כ-200 רופאים צעירים

עופר גוטמן:  התוכנית הזאת עונה על הרבה, חלק מהבעיות שעלו כאן, אבל עד גבול מסוים

עופר גוטמן:  זאת אומרת, זאת תוכנית שקולטת אותם במשך שמונה חודשים, מביאה אותם, הבסיס של התוכנית היא הכנה לבחינות של משרד הבריאות, כאשר, והרבה עברית, הרבה מאוד עברית רפואית קורת במהלך התכונית

עופר גוטמן:  הם עוברים את הבחינות באחוזים מאוד מאוד גבוהים, בערך 85% עוברים את הבחינה בפעם הראשונה

עופר גוטמן:  בתוכנית מתקיימת בסורוקה בבאר שבע וברמב"ם בחיפה

עופר גוטמן:  במהלך התוכנית הם גם עושים סיורים בבתי-חולים והסתכלויות

עופר גוטמן:  והאתגר הכי גדול שלנו, כשהם עוברים את הבחינה, מסתיימת התוכנית, והם צריכים להגיע להשמה, אם זה בסטאז', אם זה בהתמחות, בוא נגיד שחלק שהולכים לצבא זה יותר קל כי הם גם נהיים רופאים צעירים

עופר גוטמן:       אנחנו היום במגעים עם משרד הבריאות כדי לשדרג את התוכנית לשנה הבאה ולראות איך אפשר, גם את רכיב ההשמה וההסתכלויות, ובעצם ההכוונה בזמן שהם כבר בתוכנית, לתוך מערכת הבריאות בישראל

עופר גוטמן:  אבל, נכון להיום אין לנו היום מענה כשהם מסיימים את התוכנית, הם נכנסים ל"פול" הכללי, ורופא עולה, אין לו את הקשרים, הוא לא יודע את השפה כמו שצריך, והוא בעצם מכתת רגליים כדי לחפש תקנים והתמחויות, ונכון להיום זה במצב לא טוב

שלומית אבינח: פרופסור מימוני

טטיאנה (טניה) מזרסקי: פרופסור מימוני, בבקשה

מרק מימוני: כמה מילים

מרק מימוני:  אני רק מאוד מאוד מבולבל כשאני משתתף בדיון כזה גדול וכזה חשוב

מרק מימוני:  אני מסתכל ואני רואה רק פרצופים נחמדים

מרק מימוני:  כן, קלאודיה, גם את, אני מאשר שאת עוזרת בכל דבר שאנחנו פונים אלייך

מרק מימוני:  אז למה זה לא עובד? אז קודם כל, המשימה היא קצת משימה בלתי אפשרית

מרק מימוני:  פרופסור יציב הסביר את זה יותר טוב ממה שאני יכול, עכשיו אני לא רוצה לחזור על זה, אבל יש לנו אנשים טובים שלא נפגשים מספיק ביניהם, שלא נותנים את האור הירוק להרבה מאוד דברים שאנחנו יכולים לעשות

מרק מימוני:  לפני כמה חודשים, פרופסור ציון חגי מהראש של הר"י, מינה אותי כיושב ראש וועדת הקליטה

מרק מימוני:  אני מקבל את כל האנשים שבאים לארץ למועצה המדעית - - -     

שלומית אבינח: וסליחה שאני מתפרצת, סליחה, כמנהלת וועדה אני מכירה את הנושא

שלומית אבינח:  אנחנו עסקנו המון בתקופת דוד ביטן בכנסת, השאלה אם יש תיאום

שלומית אבינח:  כלומר, אני אומרת, כל העניין של המידע

שלומית אבינח:  זה שאתה קיים, השאלה אם כל ה-1,000, כלומר אתה קיים - - -     

מרק מימוני: הם באים

מרק מימוני:  הם באים

שלומית אבינח: השאלה אם כל ה-1,000 רופאים שהגיעו בשנה האחרונה, יודעים לפנות אליך?     

מרק מימוני: כן, באים

מרק מימוני:  יש לי תלונות, אבל - - -     

קריאה: מי שצריך הכרה להתמחות, ברור

שלומית אבינח: מי שצריך הכרה, אבל שוב, השאלה אם הם יודעים לפנות

מרק מימוני: אנחנו יודעים שזה, הברקס הוא בא מהסיטואציה שיש לנו משימה בלתי אפשרית נוספת, זה שאנחנו רוצים ביחד שהרמה ברפואה בישראל תישאר מעולה, ומצד שני יש לנו אנשים שכדי שזה יקרה, הם יבזבזו הרבה זמן, ובזמן הזה, הזמן משחק נגדנו

מרק מימוני:  כולם אמרו את זה

מרק מימוני:  אז אני עובר הרבה זמן שלי במועצה המדעית לריב עם אנשים, עם חברים מאוד טובים

מרק מימוני:  ואני לא מבין אותם למה הם החליטו, לדעתי, להקשות עוד קצת יותר על הסיטואציה שכבר בעייתית ככה

מרק מימוני:  אנחנו יכולים, אתם יכולים ליזום, וראיתי שחבר הכנסת פורר נראה מאוד מאוד מוטרד ומודאג, שינהל את זה מן פורום שיקדם את הדברים

מרק מימוני:  למשל, הוועדה שלך, פרופסור יציב, היא לא תמיד נחמדה

מרק מימוני:  אתה איש נחמד בכלל, אבל הוועדה שלך לא כל כך

מרק מימוני:  יש לך וועדה שיכולה להגיד "לא" לאנשים שהם טובים

מרק מימוני:  לדעתי, אולי אפשר ליזום - - -     

שלומית אבינח: מה, אתה אומר שהקריטריונים קשים?     

מרק מימוני: אנחנו קשים

מרק מימוני:  אנחנו אנשים קשים, הרופאים בישראל, אנשים קשים

מרק מימוני:  ושכחנו שאנחנו במצב חירום

מרק מימוני:  כי המצב שאתם תיארתם הוא רק הולך לאיזה תהום שהוא יגיע בסוף

מרק מימוני:  אבל אנחנו לא מודרכים היטב

מרק מימוני:  צריך להיות בן אדם, איזה דירקטור של איזה קבינט שיגיד "נו, מה השגת? כמה אנשים סידרת? לאן? למה לא התייעצת עם יועצים, למשל, שמכירים את כל הנתונים", והוא רוצה לעזור

מרק מימוני:  הוא רוצה

מרק מימוני:  אבל הוא לא מצליח כמו שאתם הייתם רוצים

מרק מימוני:  הדבר הזה צריך להיחשב כמצב חירום שאנחנו צריכים אנשים ממקומות שונים

שלומית אבינח: אז מה אתה מציע? מה ההצעה שלך?     

מרק מימוני: אני לא מספיק כדי להציע אתמה שיפתור את הבעיה, גם במדינת ישראל, גם בארצות הברית, גם בצרפת, גם באנגליה, יש בעיה מאוד קשה

מרק מימוני:  למה את רוצה שהם יתנו לנו כמתנה את הטובים בין הרופאים שלהם, כאשר אצלם, הם יודעים, יש להם, אני זוכר שהייתי בכינוס בפריז לפני כמה שנים ושמענו אותו דבר והם אמרו לנו "למה אתם מבקשים את העזרה", כאשר אנחנו קודם כל נעזור לעצמנו

מרק מימוני:  את מבינה? אין פתרון כזה יפה ומיידי

מרק מימוני:  אז אני אריב עם יציב על מקרה אחד שהוא, אני אגיד לכם, לגופו של עניין, שהוא מתעסק רק עם האיכות המדעית של בן אדם ורוצה שהוא יהיה רופא טוב שיטפל בילדים שלו, נכדים ואשתו וכו'

מרק מימוני:  אז זהו

טטיאנה (טניה) מזרסקי: טוב

טטיאנה (טניה) מזרסקי:  תודה פרופסור

שלומית אבינח: תכף עודד יחזור

שלומית אבינח:  ניתן לעוד דוברים, שיושב הראש יחזור, זה בסדר? כי יש עוד כמה דוברים שנרשמו

טטיאנה (טניה) מזרסקי: כן, אז אליהו שאול

אליהו ששון: כן, ממועצת ארגוני עולים

אליהו ששון:  אני רציתי להגיד כמה דברים, שאני מאוד מזדהה עם מה שאומר פרופסור מרק מימוני, כי ההרגשה כאן היא שדווקא מי שמייצג את העולים, שזה העמותות השונות וארגוני עולים, נזעקים לבעיה הזאת כבר המון המון זמן

אליהו ששון:  אנחנו, ביחד עם הארגונים הגדולים, הקמנו, ביקשנו מהמנכ"ל של משרד הבריאות להקים מחדש את הפורום להסרת חסמים במקצועות הרפואיים

אליהו ששון:  התכנסנו שבוע שעבר גם עם פרופסור יציב וגם עם היחידה, המחלקה הכלכלית, תכנון אסטרטגי של משרד הבריאות, וכפי שרואים פה, יש כל מיני בקשות

אליהו ששון:  אנחנו העלינו 16 נושאים שהם בעייתיים בנושא של - - -     

טטיאנה (טניה) מזרסקי: יש פרוטוקול של הישיבה? אפשר לקבל?     

אליהו ששון: כן, יש פרוטוקול

אליהו ששון:  יש פרוטוקול ממשרד הבריאות, קיבלנו אותו אתמול, ואפשר בהחלט להעביר לוועדה

אליהו ששון:  מה שאני רציתי להגיד הוא שהנושא הוא לא נושא שצריך לעשות ביקורת לוועדת עלייה של הכנסת, שהארגונים באים ופונים למשרד הבריאות ומבקשים לשבת עוד פעם ולחשוב ביחד

אליהו ששון:  יש את המועצה המדעית, יש תוכנית "מסע", יש כל מיני גורמים שעוסקים בנושא

אליהו ששון:  אבל הנושא כל כך אקוטי, שלדעתי יש להקים פה משימה לאומית

אליהו ששון:  משימה לאומית זה לא עוד דיון בפורום כזה או פורום אחר, זה ורום אחד קבוע ומשימתי, לא של חשיבה בלבד, אלא לקבל החלטות

אליהו ששון:  אחד הנושאים שעלו לוועדה הזאת, לפורום עם משרד הבריאות, הוא בדיוק מה שעלה פה – הנושא של איך להתגבר על תקנות, איך לשנות נוהלים, איך כל התהליך הזה, המורכב, שאני לא מכיר, חייבים להביא אותו לאיזושהי משימה לאומית, ולא איזשהו דיון נוסף פעם אחרי פעם

אליהו ששון:  ולכן, אני, כמייצג חלק מהארגונים, מבקש לקחת את זה כמשימה, או לבקש מהגורמים להקים וועדה לאומית להתמודד עם הבעיה

אליהו ששון:      [היו"ר עודד פורר]     

עודד פורר: תודה

עודד פורר:  מי מאגף תקציבים פה? אהלן, מה נשמע? מה שמך?     

גאיה עפר: גאיה עפר, משרד האוצר

עודד פורר: מה מצבינו לגבי תקנים ייעודיים לעולים מתמחים? כמה, סליחה?     

שלומית אבינח: 70

שלומית אבינח:  זה בזכות הוועדה 70

שלומית אבינח:  בזכות וועדת קליטה

גאיה עפר: למיטב הבנתי, בתקציב האחרון בעצם כן יש מאמץ לקדם תוכנית אחרות, בשיתוף של - - -     

עודד פורר: עזבו מאמץ, תקשיבו, בואו, אני חייב לומר

עודד פורר:  אני רוצה להגיד משהו למשרדי הממשלה

עודד פורר:  תראו, כולם מבינים את הבעיה, כולם מבינים את המצוקה, לכולם ברור שיש פה פתרון על המדף, וכאילו מכדררים, הולכים

עודד פורר:  הרי, בסוף אם יהיו עוד תקנים, תקנים לרופאים מומחים עולים, יותר ייקלטו

עודד פורר:  אין, נראה לי איזה, זה לא איזה

גאיה עפר: אז התוכנית המשותפת שמקדמים משרד הבריאות, לדעתי באיגום משאבים גם עם נגב גליל ועוד משרדים, בעצם מדברת על כן לתת מענה תעסוקתי, גם במימון

עודד פורר: נגב גליל לא נותנים תקנים

עודד פורר:  אני יודע מה נגב גליל נותנים

גאיה עפר: לא, לא תקנים

עודד פורר: נגב גליל נותנים את מה שאנחנו נתנו בקדנציה הקודמת, לא יודע, הלוואי שהם יחדשו את החלטת הממשלה הזאת, נותנים מענק לרופא שמחליט לעלות ולהתיישב בנגב ובגליל

עודד פורר:  נותנים לא מענק, זה לא תקן

עודד פורר:  עכשיו, משום מה, אני לא יודע, כל הזמן חסרים רופאים אבל אין תקנים

עודד פורר:  אני לא מצליח להבין את האנומליה הזאת עם משרד הבריאות בסיפור הזה

עודד פורר:  עכשיו, מצד שני, אני כן זוכר, מה שקלאודיה לימדה אותי, אם יש תקן לרופא מתמחה תהיה לו עבודה, אם אין תקן לא יהיה

עודד פורר:  יש לה היום, כמה רופאים יש לך שהם לא מומחים ולא מתמחים בעצם?     

קלאודיה כץ: יש לי

קלאודיה כץ:  יש לי

קלאודיה כץ:  מאות

עודד פורר: מאות

עודד פורר:  מאות

שלומית אבינח: מה עם הנתון שנתתם לקראת הישיבה?     

עודד פורר: יש מאות שזקוקים אבל עומדים להתפנות 19 תקנים

קריאה: אבל יש 26 ברשימת המתנה

קלאודיה כץ: כן, ברור

קלאודיה כץ:  הם מחכים, יש להם כבר קונים

עודד פורר: יש לכם איזו תשובה? כוונה להוסיף תקנים?     

גאיה עפר: אני אבדוק ואני אחזיר תשובה

עודד פורר: בדיון הבא שיהיה בעוד חודשיים-שלושה, ככה הרווחתם עוד חודשיים-שלושה, אבל המדינה הפסידה

עודד פורר:  זה לא, אתם לא עושים לי את זה, זה לא איזה

עודד פורר:  רונן, בבקשה

רונן פוקסממן: תודה, אני רק רוצה להגיד שני דברים

רונן פוקסממן:  קודם כל, לציין לשבח גם את משרד הבריאות וגם את המועצה המדעית שמבינים, כמו שאמרת, הווליום (הנפח) עלה ב-3

רונן פוקסממן: 5

רונן פוקסממן:  אני חושב שהם הבינו שהם לא יכולים להוסיף כוח אדם ולכן הם עברו להנגשת המידע בצורה טובה יותר

רונן פוקסממן:  זה קרה וזה ראוי לשבח

רונן פוקסממן:  אני חושב שאחת הבעיות, ואנחנו מדברים על זה הרבה עם אנה וענת, זה הנושא של הוועדות המקצועיות שמתכנסות באופן לא מספיק תדיר

רונן פוקסממן:  אני מבין שכל הרופאים עושים את זה בהתנדבות

רונן פוקסממן:  זאת אומרת, קרה לנו לא פעם שרופא, לצורך העניין, רופא ילדים, טיפול נמרץ ילדים, היה אמור להיכנס לוועדה של מרץ, הוועדה לא הספיקה והדיון הבא הוא בספטמבר

ענת מלכי: לא, לא, לא

רונן פוקסממן: לא, זה קורה, ענת

רונן פוקסממן:  זה קורה הרבה

ענת מלכי: וועדה מקצועית בכל נושא מתכנסת בין שישה לשמונה שבועות, גג

רונן פוקסממן: גם לאונטולוגיה?     

עודד פורר: מה אנחנו יכולים לעשות כדי שוועדה כזאת תתכנס פעם בשבוע?     

ענת מלכי: וועדה כזאת יושבים, נגיד סתם, ניקח את מקצוע הכירורגיה, יושבים בערך 13 מנהלי מחלקות מתחומים שונים של כירורגיה ודנים במקרים

ענת מלכי:  הם עושים את זה כמובן בהתנדבות ואין לי שום - - -     

עודד פורר: זה קורה באמצעות "זום"?     

ענת מלכי: זה קורה באמצעות "זום"

עודד פורר: אם היו משלמים להם זה היה קורה באופן יותר תדיר?     

ענת מלכי: מנהלי מחלקות, מבחינת הזמנים שלהם, אני לא בטוחה שהם יכולים לעשות את זה באופן תדיר

ענת מלכי:  ואם יתבצע תשלום, זה איזשהו תמריץ, אני יכולה לבדוק את הדבר הזה

ענת מלכי:  אבל, היות והכל נובע מהרצון הטוב שלהם - - -      

עודד פורר: לכולם יש קליניקות פרטיות, אני מניח

עודד פורר:  מרשה לעצמי להניח

עודד פורר:  נכון?     

ענת מלכי: תלוי באיזה מקצוע?     

עודד פורר: כמה זמן הם יושבים כשהם יושבים אחת ל?     

ענת מלכי: הם יושבים בערך 3 שעות, דנים בכל המתמחים הישראלים ורופאי חו"ל

עודד פורר: משרד העלייה והקליטה

עודד פורר:  משרד העלייה והקליטה, אם נבקש תקציב, כמה וועדות כאלה יש?     

ענת מלכי: 9 בערך

עודד פורר: 9 וועדות, וכל וועדה כעשרה רופאים?      

ענת מלכי: לא, יותר

עודד פורר: 13?     

ענת מלכי: זה משתנה, אבל כן, נגיד שאלה הטווחים

עודד פורר: 90, נניח 100, לצורך העניין 100 שעות

עודד פורר:  לא, אני אומר, אנחנו צריכים 100 שעות לוועדה בכל התחומים, נכון?     

ענת מלכי: אוקיי

עודד פורר: אוקיי, זאת אומרת, אם היינו נותנים את 100 השעות האלה פעם בשבוע, בשכר - - -     

ענת מלכי: אני לא בטוחה שהחסם שלהם, של מנהלי המחלקות זה - - -     

עודד פורר: אני לא יודע, אני מנסה לחשוב

ענת מלכי: אבל כן, זה יכול לעזור

קלאודיה כץ: זה 2

קלאודיה כץ: 5 מיליון לשנה

עודד פורר: משרד הקליטה לא יכול למצוא אותם?      

רונן פוקסממן: אני מניח שזה לא - - -      

עודד פורר: אני לא רוצה התנדבות, אני אומר לכם את האמת

עודד פורר:  אני לא רוצה התנדבות

ענת מלכי: אנחנו יודעים

עודד פורר: הם לא עושים לנו טובה

ענת מלכי: המועצה המדעית, אבל, זה הכל מבוסס על התנדבות

עודד פורר: בסדר, הם לא עושים לנו טובה

עודד פורר:  לטובת ההתמחות - - -     

ענת מלכי: מצוין

רונן פוקסממן: אם אני מבין נכון, הבעיה היא זה לא כסף, כמו שאת אומרת, זו בעיה של הזמן היקר של מנהלי המחלקות

ענת מלכי: זה גם בעיה של זמן

עודד פורר: על הזמן שלהם הוא יקר, ולכן, כשהוא יתוגמל, יהיה יותר קל למצוא, אולי זה לא יהיה אחת לשבוע, אבל הם ימצאו אחת לשבועיים

ענת מלכי: אני אשמח לבדוק את זה

רונן פוקסממן: או שאולי זה לא יהיה מנהלי מחלקות אלא רופאים מומחים אחרים שזמנם פחות עמוס

רונן פוקסממן:  אני לא יודע

רונן פוקסממן:  אבל חייבים למצוא מנגנון אחר, כי המנגנון הזה כרגע הוא - - -     

עודד פורר: תראו, אני אומר למועצה המדעית ככה, כי אנחנו תכף ממש צריכים לסכם את הדיון – אחת לשישה שבועות, בממוצע, לא סביר

עודד פורר:  אני מוכן לעשות את המאמץ, אם הבעיה היא משאבים וכסף, כי במונחים של מדינה זה לא הרבה כסף, במונחים של מדינה, כדי להסמיך רופאים, 2

עודד פורר: 5 מיליון שקל בשנה, זה לא הרבה כסף

ענת מלכי: זה לא מסתכם בזה

ענת מלכי:  אם אנחנו רוצים להגביר את תדירות הוועדה אני צריכה גם להעלות את אנשי הצוות שלי, שעוברים על התיקים ומכינים, וגם זה לוקח לנו זמן

ענת מלכי:  הכל

ענת מלכי:  כל הדבר הזה

עודד פורר: בסדר, אני אומר, הבעיה, הכסף פה, המונחים הכלכליים פה, של גם להעלות את הצוות שלך, זה לא משהו דרמטי

ענת מלכי: מצוין

עודד פורר: זה לא דרמה מבחינת המדינה בעלויות הזה

עודד פורר:  בסוף, אתם לא עובדי מדינה, נכון?     

ענת מלכי: לא

עודד פורר: לא, לוקחים איזשהו סכום, אומרים שיש לנו עכשיו מבצע, עושים מבצע של שנה, מדינת ישראל עושה מבצע של שנה לחסל את כל התורים בתחום הזה של הרופאים המומחים ושל ההכרה בתעודות

עודד פורר:  אם הוועדה יושבת אחת לשישה שבועות זה לא יקרה, אם היא תשב פעם בשבוע זה יקרה

עודד פורר:  יכול להיות שלא נצליח לפעם בשבוע אז נצליח להגיע לפעם בשבועיים

עודד פורר:  זו דרמה

עודד פורר:  זו דרמה

עודד פורר:  עכשיו, אם הווליום של העולים עלה פי 3, אז גם הווליום של הוועדות צריך לעלות פי 3

ענת מלכי: אני אשמח לבדוק

עודד פורר: עכשיו, אני מבקש מכם, באמת בואו פרקטיים

עודד פורר:  תגידו מה צריך

עודד פורר:  אם צריך כסף, נפעיל את הלח

עודד פורר:  על משרד הבריאות, וקצת משרד האוצר

עודד פורר:  בואו, תסלחי לי, אני מכיר גם את התקציבים גם שלכם וגם של משרדים אחרים, אני מוצא לך בתקציב מחר בבוקר 2

עודד פורר: 5 מיליון שקל שאתם לא משתמשים בהם ויחזרו לאוצר בסוף שנה

עודד פורר:  אין לי ספק בכלל

עודד פורר:  אני אמצא לכם שימוש טוב ל-2

עודד פורר: 5 מיליון שקל האלה

עודד פורר:  לא בעיה

ענת מלכי: אני אבדוק תוכנית - - -     

עודד פורר: תייצרו איזשהו, באמת אני אומר, תראו, בסוף, לבוא לפה פעם אחר פעם, ואני אחזור אולי להתחלה, אני אגיד לזכותו של פרופסור יציב, שוב, אני קצת ותיק בסיפור הזה ואני מכיר את הסיבוב הקודם

עודד פורר:  נעשו דברים

עודד פורר:  וכשנעשו דבירם זה יצר פתרונות

עודד פורר:  עכשיו, יש לנו, למדינת ישראל יש איזה חלון הזדמנויות עכשיו

עודד פורר:  הוא ייסגר, הוא לא יישאר לעוד הרבה זמן

עודד פורר:  עלו השנה 1,00 רופאים, יכול להיות שבשנה הבאה, זהו נגמר

עודד פורר:  עכשיו, אנחנו צריכים לתפוס אותם

עודד פורר:  אנחנו צריכים לתפוס אותם ולהשאיר אותם פה

עודד פורר:  זה, בשבילנו, בשביל מדינת ישראל, זה אינטרס של המדינה

עודד פורר:  ולכן, צריך לראות איך אנחנו עושים להם מינימום בעיות מבלי לפגוע בנושאים המקצועיים וכו'

עודד פורר:  אז כשיושבת וועדה אחת לשישה שבועות זה בעיה

עודד פורר:  זה לא מתקבל על הדעת

עודד פורר:  עכשיו, כשאת עושה את זה בהתנדבות אז ברור, הם עושים לנו טובה, אני לא רוצה טובות

ענת מלכי: מצוין

עודד פורר: אני לא מאמין בעניין הזה של טובות במקרה הזה

עודד פורר:  תביאו בבקשה תוכנית עם דרישות, ואז נתחיל לעבוד כדי להביא לכם את זה

ענת מלכי: מעולה

עודד פורר: אני יכול להגיד לכם בפעם הקודמת, בנושא של עברית, הצלחנו להביא ממשרד הקליטה, הסוכנות היהודית שאמרה בהתחלה שהיא תיתן כסף לא נתנה, אולי תצליח לגרד גם היא קצת כסף

עודד פורר:  אבל, כן

עודד פורר:  תראו, אני רוצה לסכם את הדיון

יאיר סמוליאנוב: רגע, אפשר?     

עודד פורר: כן, יאיר

עודד פורר:  ואז אני אתן לאסיה מהסוכנות

עודד פורר:  בבקשה

יאיר סמוליאנוב: טוב, אני אנסה לעשות את זה בקצרה

יאיר סמוליאנוב:  קודם כל אנחנו מדברים הרבה על 80,000 העולים שהגיעו בשנה שעברה

יאיר סמוליאנוב:  נכון לנתוני אתמול מצד משרד הקליטה והעלייה, הגענו ל-30,000 עולים רק השנה, והצפי הוא מעל 60,000 עד סוף השנה הנוכחית

יאיר סמוליאנוב:  זאת אומרת, ההבדל לא כזה גדול

יאיר סמוליאנוב:  אנחנו חייבים להפסיק להתייחס לזה שהרופאים הגיעו, העולים הגיעו, ויותר לא ממשיכים להגיע

יאיר סמוליאנוב:  למרות הקשיים שאנחנו מרימים הם עדיין רוצים להגיע לכאן, ומגיעים לכאן גם השנה לא מעט רופאים

יאיר סמוליאנוב:  יש לא מעט בעיות נקודתיות שלא צריך בשבילן יום לימודים ארוך בשביל לטפל בהן

יאיר סמוליאנוב:  הסוגייה הראשונה זה כל סוגיית ההיתר המוגבל

יאיר סמוליאנוב:  אני עד עכשיו עוד לא הבנתי מה ההתנגדות המקצועית לאפשר לעשות, לתת את ההיתר המוגבל גם לעולה שמגיע לארץ

יאיר סמוליאנוב:  הוא כרגע נמצא בעמדת נחיתות

יאיר סמוליאנוב:  אם תייר שמגיע לארץ מקבל היתר מוגבל בלי שהוא, לצורך העניין, יודע עברית כי הוא תייר והוא מגיע לארץ, אין שום סיבה שעולה לא יקבל היתר מוגבל

יאיר סמוליאנוב:  עכשיו שוב, העולה לא ירצה להישאר במצב הזה הרבה זמן, הוא מקבל משכורת נמוכה יותר וכדומה

יאיר סמוליאנוב:  זו נקודה ראשונה

יאיר סמוליאנוב:      נקודה שנייה היא הסוגייה של 14 שנה

יאיר סמוליאנוב:  ההובלה ל-14 שנה היא באמת אירוע מבורך אבל גם כאן, עד עכשיו, אני שמעתי גם מפרופסור יציב שיש לו נכונות לשקול את הסוגייה הזאת, ואני מברך את הנכונות לשקול, ואני אשמח לעזור בכל מה שצריך בהקשר הזה

יאיר סמוליאנוב:  אין שום סיבה מקצועית שהדבר הזה יהיה או 0 או 14, וה-14 לא ירד למספר נמוך יותר, כמו למשל 10 שנים, או שתהיה מדרגה בין לבין

יאיר סמוליאנוב:  שוב, זה יקל מאוד על העולים שיוכלו לעשות וועדת הסתכלות ולא יצטרכו לעשות מבחן רישוי

יאיר סמוליאנוב:  עוד שתי נקודות אחרונות

יאיר סמוליאנוב:  אחת, אנחנו מדברים הרבה על העולם הזה שנקרא מדינות הפטור

יאיר סמוליאנוב:  כיום, עולים שמגיעים מרוסיה, כמו שאלינה לידי, מבית החולים הכי טוב במוסקבה והאוניברסיטה הכי טובה במוסקבה, נמצאים באותו מצב כמו מישהו שמגיע עכשיו, אני לא מכפיש שום בית חולים באיזה פרבר ברוסיה ואוקראינה, אבל הם נמצאים כיום באותו מצב – הם שניהם נחשבים לא מדינות פטור

יאיר סמוליאנוב:  אני באמת חושב שאפשר לשקול מחדש את ההבחנה הזאת ולתת אוניברסיטאות ובתי חולים ספציפיים ברוסיה, באוקראינה, במוסקבה, בקייב, בסנט-פטרסבורג, שיקבלו מעמד שונה כמו מעמד מדינות הפטור

יאיר סמוליאנוב:      ונקודה אחרונה, הסוגייה של הוועדות

יאיר סמוליאנוב:  הוועדות היום הן לא פיזיות בשום תצורה

יאיר סמוליאנוב:  זאת אומרת, למישהו כמו אלינה אין שום יכולת לבוא ולהשמיע את עצמה פיזית, ולבוא ולהגיד, ממה שאני מכיר

יאיר סמוליאנוב:  ואני יודע שבהמון מקרים כמו שבמקרה של אלינה וכמו בעוד מקרים אחרים, הדבר הזה היה פותר בעיה של מסמכים, שהיא לא בהכרח כותבת נכון בעברית או באנגלית את מה שמצופה ממנה כי היא יודעת רוסית, ולא הכל אפשר לתרגם, ואז מישהו קורא את זה ולא לגמרי מבין, הוועדה הפיזית, היכולת לערער ולהגיע פיזית, היה פותר לא מעט מהבעיות

יאיר סמוליאנוב:  תודה

עודד פורר: תודה

עודד פורר:  אגב, וועדת ערר במשרד עובדת?     

קלאודיה כץ: כן, אבל זה על רישוי, והיא מדברת על הכרה בהתמחות

קלאודיה כץ:  יש לציין רק שיש כאן קצת אי-דיוק

קלאודיה כץ:  אלינה באופן אישי השתתפה בכנס הסברה שעוד עשינו שנה שעברה פיזית בשבעה ביולי, קיבלה את המייל של יוליה, אפילו התכתבה איתה

עודד פורר: בסדר, אנחנו לא, זה לא העניין הזה

קלאודיה כץ: לא, כאן היו פשוט דברים מאוד לא מדויקים, אז למען סדר היום, אכן הדברים הובהרו

עודד פורר: בסדר גמור

עודד פורר:  אסיה

אסיה ציירסקי: שוב שלום לכולם

אסיה ציירסקי:  אני פשוט ראיתי שעברנו לחלק הפרקטי, אז אני רק אוסיף עוד דבר אחד

אסיה ציירסקי:  בהחלט ניתן להיבחן לרישוי בשפות, אלא אם כן יש 8 אנשים ומעלה דוברי אותה שפה

אסיה ציירסקי:  אם פחות, לא ניתן, נמתין לקבוצה

עודד פורר: שזה מה? משרד החינוך?     

אסיה ציירסקי: משרד הבריאות

קלאודיה כץ: אבל, באיזו שפה יש לך בעיה?     

עודד פורר: סליחה, רגע רגע, קלאודיה

שאול יציב: רק לגבי ספרדית

קלאודיה כץ: פורטוגזית הייתה

שאול יציב: אנחנו לא יכולים לתרגם בשביל אחד מתוך 2,000 איש, לתרגם את כל הבחינה בפורטוגזית בגלל אדם אחד

עודד פורר: טוב

שאול יציב: אנחנו קבענו יחד עם משרד העלייה והקליטה איזה מינימום של נבחנים

עודד פורר: בסדר גמור

אסיה ציירסקי: אבל אותם אנשים יצטרכו להמתין עד ל

עודד פורר: אוקיי

עודד פורר:  אני רוצה לסכן את הדיון

עודד פורר:  תראו, בעיני יש פה באמת אירוע מיוחד מבחינת מדינת ישראל, שהיא חייבת לראות איך היא פותחת את השערים כדי לקלוט את הרופאות והרופאים שעולים בתקופה הזאת

עודד פורר:  ומכן עולות באמת כמה נקודות שעלו כאן בדיון, כדי להיות פרקטיים, ולא עכשיו עוד פעם לספר לעצמנו את אותו סיפור

עודד פורר:  הראשונה, משרד האוצר חייב להגדיל את מספר התקנים הצבועים

עודד פורר:  כשאנחנו מדברים על גידול של פי 3 במספרים מבחינת הרופאים שמגיעים לכאן, לא יכול להיות שאנחנו נשארים עם אותו מספר תקנים צבועים לעולים

גאיה עפר: כבוד יושב הראש, אני ווידאתי את התשובה שלי ואני אשמח כן להגיב במשפט

גאיה עפר:  עמדת משרד הבריאות, כפי שהיא בא לידי ביטוי בדיוני התקציב האחרונים הייתה שלא להגדיל דווקא את מספר תקני המתמחים, אלא באמת לכוון את הכסף לתוכניות עידוד עלייה

גאיה עפר:  התוכניות האלה כוללות ליווי אישי והן מתוקצבות השנה, והן כוללות גם מציאת מקומות תעסוקה לאותם רופאים עוד בטרם הם עולים לישראל, כשמקומות התעסוקה האלה הם באמת בתחום הרפואי אבל לא בהכרח מדובר ברופאים מומחים

גאיה עפר:  יש היום המון שימוש ועיסוק גם לרופאים שאינם מומחים, זה נקרא רופא תחומי

עודד פורר: זאת אומרת, רופאים מומחים אנחנו לא צריכים במדינת ישראל

עודד פורר:  יש לנו מספיק

גאיה עפר: אנחנו צריכים גם רופאים מומחים וגם רופאים לא מומחים

עודד פורר: אז אני חוזר ואומר - - -     

גאיה עפר: ועמדת משרד הבריאות הייתה לתקצב בעצם את התוכניות האלה

עודד פורר: אם הגיעו לכן פי 3, ויגיעו גם בשנה הבאה, סטטיסטיקה פשוט, כנראה פי 3 ממה שהיינו רגילים, יש מקום להעלות תא מספר התקנים בערך באותו היחס

עודד פורר:  לכן זאת הפנייה שלי למשרד הבריאות ולמשרד האוצר, ואני מבקש לקבל תשובה בכמה תקנים אתם מתכננים להוסיף לטובת הנושא הזה של מתמחים

עודד פורר:  לא ייתכן שאתם, עוד פעם, אתם משקיעים עשרות מיליונים בתחומים אחרים, כשיש לכם מתחת לפנס פתרון ששם את מדינת ישראל במקום אחר

עודד פורר:  זה דבר אחד

עודד פורר:  דבר נוסף, פרופסור יציב, אני מבקש ממך לבחון את כל נושא ההיתר המוגבל, לעשות בו שימוש קצת יותר נרחב, גם אם זה לתקופה מוגבלת

עודד פורר:  זאת אומרת, להגיד "שמע, אנחנו נמצאים באיזשהו אירוע שהוא אירוע משמעותי, נאפשר היתר מוגבל לעולים, נאפשר התרחבות של השימוש הזה"

עודד פורר:  גם בגלל העובדה, קח בחשבון שיש אנשים שנמצאים פה וזקוקים עוד לשינוי מעמד פה

עודד פורר:  חלקם עוד מגיעים לכאן ונמצאים בתוך התהליך הזה כאן, ולא בהכרח עשו את כל התהליך קודם בגלל האופי של העלייה שמגיעה כרגע

עודד פורר:      בנוסף, אני מבקש מהוועדה המדעית להגיש תוכנית לוועדה איך אפשר להגדיל את מספר וועדות המומחים

עודד פורר:  להגביר אותן

עודד פורר:  כנ"ל, עלינו פי 3, אני רוצה אותו יחס

עודד פורר:  אני רוצה פי 3 וועדות

עודד פורר:  אני לא יודע כמה הסיפור של עוזר רופא יוכל לעזור בתוך התהליך הזה, אבל להערכתי זה ייקח עוד זמן

עודד פורר:  אנחנו נמשיך לעקוב על העניין הזה

עודד פורר:  אני רוצה להגיד לכם בדיוק מתי נעשה דיון מעקב, אבל יהיו פה דיוני מעקב

עודד פורר:  מבחינתנו זה יעד

עודד פורר:  יש הזדמנות למדינת ישראל לחזור חזרה לממוצעים כמו המדינות המפותחות

עודד פורר:  אני כן אגיד בהמשך לדיון הקודם, שבסיעוד כנראה אנחנו נמצאים פלוס מינוס באותה סוגייה

עודד פורר:  עד כאן

עודד פורר:  תודה לכולם, הישיבה נעולה